(দিনাজপুর২৪.কম) একাত্তর বছর বয়সে সন্তানের পিতা হলেন ইংলিশ লেখক, একাডেমি এওয়ার্ড, গোল্ডেন গ্লোব এডওয়ার্ড, গ্রামি এডওয়ার্ড বিজয়ী স্যার টিমোথি মাইলস বিন্ডন। গত নভেম্বরে তার চেয়ে ৩৭ বছরের ছোট ড. লরা-জেন ফোলে (৩৪) এর সঙ্গে তার প্রেমের সম্পর্ক গড়ে ওঠে। এরপর সেই সম্পর্ক ফেব্রুয়ারিতে শেষ হয়ে যায়। এরই মধ্যে ড. লরার গর্ভে একটি সন্তান চলে আসে। ৫ই অক্টোবর সেই সন্তান ভূমিষ্ঠ হয়েছে। ওই কনে সন্তানটির নাম রাখা হয়েছে চার্লটি করডেলিয়া ভায়োলেট ক্রিস্টিনা। এ বিষয়ে ড. লরা মেয়ের ছবি দিয়ে অনলাইনে একটি পোস্ট দিয়েছেন। তাতে তিনি লিখেছেন, আমার প্রিয় কন্যা চার্লটি কারডেলিয়া ভায়োলেট ক্রিস্টিনাকে পরিচয় করিয়ে দিয়ে আমি উল্লসিত।